Kinnitatud:

03.09.2021.a nr 5-17

Harjumaa Spordiliit

juhataja Sirje Tikerpäe

**HARJUMAA 2021. a MEISTRIVÕISTLUSED**

**DISCGOLFIS**

## J U H E N D

**I EESMÄRK**

**1.** Pakkuda Harjumaal (siin ja edaspidi mõeldakse märksõna Harjumaa all Harju maakonna territooriumit ilma Tallinna linnata) elavatele või töötavatele või Harjumaa koolides õppivatele sportlastele või Harjumaa linnade ja valdade spordiklubide liikmetele võistlemise võimalusi.

**2.** Selgitada Harjumaa 2021.a meistrid järgmistes võistlusklassides:

Noormehed (sündinud 2003 ja hiljem)

Neiud (sündinud 2003 ja hiljem)

Mehed

Naised

Mehed 40+ sünd. 1981 ja varem

Naised 40+ sünd. 1981 ja varem

# II KOHT JA AJAKAVA

**3.** Võistlused toimuvad  **26. septembril 2021 a**

**3.1** 26.09.2021 – Saue discgolfipark

10:00 – 10:50 mängijate kohaloleku kontroll

11:00 – võistluse algus

               14:00 - autasustamine (võib toimuda korraldaja otsusel varem)

## III REGISTREERIMINE

**4**. Ainult eelregistreerimine kuni **25. septembriks 2021 kell 20.00**

Eelregistreerimist saab teostada keskkonnas: <https://discgolfmetrix.com/>

Registreerimisel on vajalik märkida nimi, sünniaasta, võistlusklass, seos Harjumaaga (elukoht/töökoht/kool/Harjumaa klubi).

**IV OSAVÕTJAD**

**5.** Võistlustesl lubatakse osaleda maksimaalselt 70 mängijat (registreerimise järjekorras). Osa lubatakse võtta kõikidel Harjumaa omavalitsusüksuste territooriumidel elavatel või töötavatel sportlastel, Harjumaa koolide õpilastel või Harjumaa spordiklubide liikmetel (vt ka juhendi p 1)

**5.1. ERITINGIMUS**

Iga osaleja peab olema valmis tõendama oma õigust võistlustel osaleda, seda tulenevalt Vabariigi Valitsuse poolt kehtestatud reeglitele mis on kehtestatud spordi, kultuuri ja meelelahtusürituste korraldajatele.

See tähendab, et iga täiskasvanud osaleja peab olema valmis esitama kontrollijale vastava COVID tõendi

1. tõend läbipõdemise kohta (kuni 6 kuud peale läbipõdemist);
2. tõend lõpliku vaktsineerimise kohta (immuniseerimise tõend) - (kuni üks aasta peale vaktsineerimise lõppu, kusjuures viimasest doosist peab olema möödas tootja poolt märgitud aeg või on see korraldajatele teada);
3. negatiivne testi tõend - PCR test (mitte rohkem kui 72 enne üritusel osalemist) või Antigeeni test (mitte rohkem kui 48 tundi enne üritusel osalemist);
4. tõend COVID-19 haiguse läbi põdemise kohta, kel on vaktsineerimine pooleli (kuni üks aasta peale vaktsineerimise lõppu).

Tõendi võib esitada nii digitaalselt kui ka paberil. Samas peab tõendi esitaja olema valmis tõendama isikusamasuse.

**V KORRALDUS, LÄBIVIIMINE JA TULEMUSTE ARVESTAMINE**

**6.** Võistlused korraldab ja viib läbi Harjumaa Spordiliit ning võistlusteks moodustatud kohtunikekogu.

**7. Reeglid**

- Mängitakse PDGA reeglite järgi

- Mängitakse 1 (üks) 28 korviga ring (2x14)

- Gruppide moodustamine toimub metrix-i reitingute alusel.

- Tulemused märgivad grupid Metrixi süsteemi. Märkija loositakse või valitakse grupisiseselt.

Võrdsete tulemuste korral auhinnalisel positsioonil selgitatakse paremusjärjestus kiire lõppmänguga korraldaja poolt valitud kuni kolmel rajal. Kui see ei selgita võitjat, mängitakse korraldaja poolt valitud rajal CTP (ühe viskega korvile lähemal).

**8. Võistlusklassid**

Võistlustele pääseb **maksimaalselt 70 mängijat**.

Võistleja tohib võistelda ainult ühes, enda poolt valitud võistlusklassis.

Noormehed (sündinud 2003 ja hiljem)

Neiud (sündinud 2003 ja hiljem )

Mehed

Naised

Mehed 40+ sünd. 1981 ja varem

Naised 40+ sünd. 1981 ja varem

Meeste ja naiste vanuseklassi arvestuses (nn absoluutklass) tohivad võistelda kõik selleks registreerumise käigus soovi avaldanud sportlased, seda vaatamata oma tegelikule sünniaastale.

# VI AUTASUSTAMINE

**9.** Harjumaa meistrivõistluste meeste ja naiste vanuseklassi võitjatele omistatakse Harjumaa meistri nimetus.

Meeste ja naiste vanuseklasside arvestuses autasustatakse kolme paremat võistlejat vastavalt saavutatud kohtadele (I, II, III) Harjumaa meistrivõistluste kuld-, hõbe- või pronksmedaliga.

**10.** Teiste vanuseklasside võitjatele omistatakse Harjumaa vastava vanuseklassi meistri nimetus ja nende vanuseklasside kolme paremat sportlast autasustatakse vastavate vanuseklasside Harjumaa meistrivõistluste medali ja Harjumaa Spordiliidu diplomiga.

**VII MAJANDAMINE**

**11.** Kõik võistluste läbiviimisega seotud kulud kannab Harjumaa Spordiliit.

Võistlejate lähetamisega ja toitlustamisega seotud kulutused kannavad sportlased ise või neid lähetanud organisatsioonid.

**VIII ÜLDISELT**

**12.** Kõik juhendis määratlemata küsimused lahendab kohtunikekogu koos võistluste organisaatoriga kohapeal.

TD – Jaanus Väljamäe, telefon 5286993, e-post [jaanus@keila.ee](mailto:jaanus@keila.ee)